PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      Str. Izvor nr. 2-4, Sect. 5, 70647 Bucureşti

      tel: (0)1.6143178;  fax/tel: (0)1.6142913
	     Nr. XVIII/10/


Domnului Traian Decebal REMEŞ,

Preşedintele Comisiei pentru buget, finanţe şi bănci


Alăturat, vă transmitem avizul Comisiei pentru  cultură, arte, mijloace de informare în masă a Camerei Deputaţilor la proiectul de Lege privind aprobarea Ordonanţei de Urgenţă a Guvernului nr. 85/1997 privind impunerea veniturilor realizate de persoanele fizice, transmis Comisiei noastre prin adresa  Secretarului General al Camerei Deputaţilor nr. 407/22.01.1998. 

	
	PREŞEDINTE,

Gabriel ŢEPELEA





PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


AVIZ

asupra proiectului de Lege privind aprobarea Ordonanţei de Urgenţă a Guvernului nr. 85/1997 privind impunerea veniturilor realizate de persoanele fizice


În urma examinării proiectului de Lege privind aprobarea Ordonanţei de Urgenţă a Guvernului nr. 85/1997 privind impunerea veniturilor realizate de persoanele fizice, propunem ca acesta să fie supus spre dezbatere şi adoptare cu amendamentele formulate în Comisia pentru  cultură, arte, mijloace de informare în masă, care au fost votate în unanimitate de membrii Comisiei.

	PREŞEDINTE,

Gabriel ŢEPELEA
	SECRETAR,

Puiu HAŞOTTI

	
	


CAMERA    DEPUTAŢILOR

Comisia pentru cultură, arte şi

mijloace de informare în masă

AMENDAMENTE

la  proiectul de Lege pentru aprobarea Ordonanţei de Urgenţă a Guvernului nr. 85/1997 privind impunerea veniturilor realizate de persoanele fizice

	Nr.

crt.
	Articolul

(textul iniţial)
	Textul adoptat de comisie
	Motivare

	0
	1
	2
	3

	1.
	Articolul   2 alin.(1) lit.d)

d) veniturile obţinute din drepturi de autor, inclusiv drepturile conexe, din cesionarea, închirierea, precum şi din valorificarea unor astfel de drepturi dobândite prin moştenire;
	Litera d) din alin.(2) al articolului  2 se modifică şi va avea următorul cuprins:
d) venituri realizate din valorificarea, sub orice formă, a dreptului de autor sau a drepturilor conexe dreptului de autor, inclusiv de către orice persoane care au dobândit acest drept prin moştenire;
	Pentru corelarea cu prevederile imperative şi cu terminologia consacrată prin Legea nr. 8/1996.

	2.
	Articolul    2 alin.(1) lit.h)

h) veniturile realizate din activităţi artistice, distractive, sportive desfăşurate în mod independent, precum şi din organizarea unor asemenea activităţi;


	Litera h) din alin.(2) al articolului  2 se modifică şi va avea următorul cuprins:

h) venituri realizate din activităţi sportive desfăşurate în mod independent, precum şi din organizarea de activităţi artistice, distractive sau sportive;
	Pentru eliminarea primei părţi a textului, care  repetă prevederea de la lit.d), întrucât "veniturile realizate din activităţi  artistice, distractive" sunt, de fapt, veniturile realizate prin valorificarea dreptului de autor sau a drepturilor conexe dreptului de autor.

	3.
	Articolul 2 alin.(1) lit.i)

i) premiile şi orice câştiguri în bani sau în natură, acordate de o entitate plătitoare, care depăşesc suma de 5.000.000 lei, cu excepţia celor supuse impozitului pe salarii;
	Litera i) din alin. (1) a articolului 2 se modifică şi va avea următorul cuprins:

i) premiile anuale, în bani sau în natură, acordate de o entitate plătitoare, care depăşesc suma de 5.000.000 lei, cu excepţia celor supuse impozitului pe salarii;
	Pentru o mai corectă circumscriere a sferei de cuprindere a acestei prevederi şi pentru eliminarea posibilităţii de a se abuza de facilitatea oferită.

	4.
	
	Articolul  3 se completează cu o nouă literă după litera n),  care va avea  următorul cuprins:

o) Premiile acordate de Academia Română, de Fundaţia Culturală Română, de ministere şi alte organe de specialitate ale administraţiei  centrale, precum şi premiile acordate de persoane juridice de  drept privat, a căror activitate în domeniile culturii, artei, ştiinţei,  al cercetării şi dezvoltării, este recunoscută şi confirmată de ministerele care le-au avizat înfiinţarea.
	Pentru a se recunoaşte importanţa şi caracterul deosebit al premiilor acordate de entităţile enumerate, ceea ce justifică reluarea, într-o variantă ameliorată, a prevederii de la punctul 10, art.1 al OUG nr 62/1997

	5.
	Titlu: Capitolul III

Impozitul pe veniturile din drepturi de autor, inclusiv drepturile conexe, din cesionarea, din închirierea, precum şi din valorificarea unor astfel de drepturi dobândite prin moştenire 
	Titlul Capitolului III se modifică şi va avea următorul cuprins:

Impozitul pe veniturile realizate din valorificarea, sub orice formă, a dreptului de autor sau a drepturilor conexe dreptului de autor, inclusiv de către orice persoane care au dobândit acest drepturi prin moştenire;
	Pentru corelarea cu prevederile imperative şi cu terminologia consacrată prin Legea nr. 8/1996 şi pentru corelarea cu modificarea făcută la punctul 1.

	6.
	Articolul  17 alin.(1)

Veniturile din drepturi de autor, inclusiv drepturile conexe, din cesionarea, din închirierea, precum şi din valorificarea unor astfel de drepturi dobândite prin moştenire se supun anual impunerii de către unităţile plătitoare sau, după caz, de către organismele de gestiune colectivă, înfiinţate potrivit legii.
	Alineatul (1) al articolului  17 se modifică şi va avea următorul curpins:

Veniturile realizate din utilizarea sau exploatarea unei opere de creaţie intelectuală, ori a unei prestaţii artistice, inclusiv cele care provin din remuneraţia compensatorie pentru copia privată sau din dreptul de suită, se supun anual impunerii de către unitatea plătitoare, sau, după caz, prin organismele de gestiune colectivă înfiinţate potrivit legii.
	Pentru corelarea cu prevederile imperative şi cu terminologia consacrată prin Legea nr. 8/1996 şi pentru corelarea cu modificarea făcută la punctul 5

	7.
	Articolul  18 alin.1 lit.e)

e) 15% în cazul veniturilor din drepturi conexe dreptului de autor;
	Se elimină.
	Pentru eliminarea unei prevederi de natură să introducă un al doilea sistem de impunere pentru aceeaşi categorie de contribuabili, întrucât potrivit Legii nr. 8/1996 artiştii executanţi şi interpreţii sunt titulari de drepturi conexe dreptului de autor, iar interpretările şi execuţiile lor sunt denumite prestaţii artistice.

	8.
	Articolul  18 alin.(2)

(2) În situaţia realizării de venituri din activităţi distincte pentru care se acordă cote diferite de cheltuieli, pentru calculul venitului impozabil se foloseşte cota cea mai mare.
	Se elimină.
	Pentru a se elimina posibilitatea de evaziune fiscală.

	9.
	Articolul 18 alin.(3)

(3) În cazul lucrărilor de artă monumentală, venitul anual impozabil se determină prin scăderea din venitul brut realizat a cheltuielilor efective.
	Alineatul (3) al articolului  18 se modifică şi va avea următorul curpins:

(3) În cazul operelor de artă monumentală, la care cheltuielile efective depăşesc cota forfetară stabilită la lit. a), venitul anual impozabil se determină prin scăderea din venitul brut realizat a acestor cheltuieli, pe bază de documente justificative. 
	Pentru remedierea unei erori de interpretare; actuala formulare ar avea ca efect defavorizarea creatorilor de artă monumentală  în raport cu alţi creatori de opere de artă plastică, dacă nu li s-ar recunoaşte dreptul de a beneficia de o cotă forfetară de cheltuieli, pentru care să nu fie necesară producerea de acte justificative.

	10.
	Articolul 18 alin.(4)

(4) Cotele prevăzute mai sus nu se aplică în cazul moştenitorilor, cu excepţia drepturilor obţinute din opere muzicale.
	Alineatul (4) al articolului  18 se modifică şi va avea următorul curpins:

 (4) Cotele prevăzute mai sus nu se aplică în cazul moştenitorilor.
	Pentru eliminarea unei excepţii care nu se justifică, având în vedere că  prin introducerea acestor  cote se are în vedere numai cheltuielile efectuate pentru realizarea operei de creaţie şi nu  şi cheltuielile legate de exploatarea operelor de către moştenitori.

	11.
	Articolul .28 alin.(1)

(1) Veniturile, altele decât cele realizate în baza unui contract individual de muncă încheiat conform legii, obţinute de artişti, sportivi şi alte categorii asemănătoare de persoane, profesionişti sau amatori, alţii decât cei prevăzuţi la art.5, realizate în mod independent prin intermediul unor instituţii publice, asociaţii sau alte entităţi, ca urmare a participării la spectacole, concursuri, campionate şi alte manifestări artistice, culturale şi sportive, cu excepţia premiilor, se impozitează cu cotele menţionate la art.26 alin (1).
	Alineatul (1) al articolului  28 se modifică şi va avea următorul curpins:

(1) Veniturile, altele decât cele realizate în baza unui contract individual de muncă încheiat conform legii, obţinute de sportivi şi alte categorii asemănătoare de persoane, profesionişti sau amatori, alţii decât cei prevăzuţi la art.. 5, realizate prin intermediul unor persoane juridice, ca urmare a participării la spectacole, concursuri, campionate şi alte manifestări, cu excepţia premiilor, se impozitează cu cotele menţionate la art.  26 alin. (1).
	Pentru eliminarea unei prevederi de natură să introducă un al treilea sistem de impunere.

	
	
	
	


	PREŞEDINTE,

Gabriel ŢEPELEA
	SECRETAR,

Puiu HAŞOTTI

